钦定古今图书集成/明伦汇编/闺媛典/第013卷 > 《白纻词》前人
## 钦定古今图书集成/明伦汇编/闺媛典/第013卷 > 《白纻词》前人

象床玉瑱鸳鸯裀，铜盘画烛烧红云。芳樽兰勺霑朱
唇，白纻高歌动梁尘。请君试听曲意新。挥金纵欢及
良辰，落叶辞条无再春。遗令高台作歌舞，郁郁西陵
那得闻。连枝蜀锦铺金堂，中山旨酒实琼觞。豹胎猩
唇出中房，博山火红夜未央。催弦促柱歌吹扬，轻身
向君回玉珰。妖婆艳态世无双，君心胡为《乐远行》。